proxectonos/corpus_dominio_legal_administrativo_tmp huggingface dataset:
RESOLUCIÓN do 27 de novembro de 2009, da Dirección Xeral de Sustentabilidade e Paisaxe, pola que se dá publicidade á concesión dos premios a procesos de implantación da Axenda 21 escolar en Galicia en centros educativos públicos, ditada ao abeiro da Orde do 18 de agosto de 2009 (Diario Oficial de Galicia número 167, do 26 de agosto).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 04/01/2010

De conformidade co establecido no artigo 18 da Lei 38/2003, do 17 de novembro, xeral de subvencións; no artigo 15 da Lei 9/2007, do 13 de xuño, de subvencións de Galicia, e no artigo décimo sexto da Orde do 18 de agosto de 2009, pola que se establecen as bases e se convoca a II edición dos premios a procesos de implantación da Axenda 21 escolar en Galicia en centros educativos públicos, resolvo facer pública, a través do Diario Oficial de Galicia, a concesión dos citados premios en virtude de resolución do director xeral de Sustentabilidade e Paisaxe do 27 de novembro de 2009 ditada por delegación do conselleiro de Medio Ambiente, Territorio e Infraestruturas (Orde do 18 de agosto), facendo constar os seguintes extremos:
Convocatoria: Orde do 18 de agosto de 2009, pola que se establecen as bases e se convoca a II edición dos premios a procesos de implantación da Axenda 21 escolar en Galicia (Diario Oficial de Galicia nº 167, do 26 de agosto de 2009, páxina 13.963).
Aplicación orzamentaria: 43.06.541.E.640.5 dos orzamentos da Comunidade Autónoma de Galicia para 2009.
Crédito orzamentario: 45.000 .
Finalidade dos premios: recoñecer publicamente e recompensar a implementación do desenvolvemento sustentable no ámbito do ensino público.
Relación de beneficiarios e premios concedidos:
Centros educativos públicos de niveis non universitarios dependentes da Consellería de Educación e Ordenación Universitaria: ver anexo.
Santiago de Compostela, 27 de novembro de 2009.
P.D. (Orde 18-8-2009)
Manuel Borobio Sanchiz
Director xeral de Sustentabilidade e Paisaxe
Ver referencia pdf "00100D003P006.PDF"
RESOLUCIÓN do 2 de decembro de 2009, da Secretaría Xeral da Consellería de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería que non foron publicitados no seu momento.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/01/2010

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza no ano 2009 que non foron publicitados no seu momento, que se incorporan como anexo a esta resolución.
Santiago de Compostela, 2 de decembro de 2009.
Beatriz Cuiña Barja
Secretaria xeral da Consellería de Presidencia, Administracións Públicas e Xustiza
Ver referencia pdf "00100D001P005.PDF"
RESOLUCIÓN do 27 de novembro de 2009, da Dirección Xeral de Sustentabilidade e Paisaxe, pola que se dá publicidade á concesión dos premios a experiencias curriculares no proxecto Climántica 2008-2009, ditada ao abeiro da Orde do 19 de decembro de 2008 (Diario Oficial de Galicia número 251, do 29 de decembro).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 04/01/2010

De conformidade co establecido no artigo 18 da Lei 38/2003, do 17 de novembro, xeral de subvencións; no artigo 15 da Lei 9/2007, do 13 de xuño, de subvencións de Galicia, e na base reguladora décimo terceira da Orde do 19 de decembro de 2008, pola que se aproban as bases reguladoras e a convocatoria dos premios a experiencias curriculares no proxecto Climántica 2008-2009, resolvo facer pública, a través do Diario Oficial de Galicia, a concesión dos citados premios en virtude de resolución do director xeral de Sustentabilidade e Paisaxe do 27 de novembro de 2009 ditada por delegación do conselleiro de Medio Ambiente, Territorio e Infraestruturas (Orde do 19 de decembro de 2008), facendo constar os seguintes extremos:
Convocatoria: Orde do 19 de decembro de 2008, pola que se aproban as bases reguladoras e a convocatoria dos premios a experiencias curriculares no proxecto Climántica 2008-2009 (Diario Oficial de Galicia nº 251, do 29 de decembro de 2008, páxina 23.249).
Aplicación orzamentaria: 43.06.541.E.640.1 dos orzamentos da Comunidade Autónoma de Galicia para 2009.
Crédito orzamentario: 45.000 .
Finalidade dos premios: recoñecer o grao de desenvolvemento do proxecto Climántica, promovido pola Consellería de Medio Ambiente, Territorio e Infraestruturas e a Consellería de Educación e Ordenación Universitaria.
Santiago de Compostela, 27 de novembro de 2009.
P.D. (Orde 19-12-2008)
Manuel Borobio Sanchiz
Director xeral de Sustentabilidade e Paisaxe
Ver referencia pdf "00100D003P006.PDF"
RESOLUCIÓN do 18 de decembro de 2009 pola que se ordena a publicación do acordo do Consello da Xunta de Galicia do 17 de decembro de 2009 polo que se aproba a modificación da relación de postos de traballo da Academia Galega de Seguridade Pública.
CONSELLERÍA DE FACENDA — III. OUTRAS DISPOSICIÓNS — 08/01/2010

A aprobación da modificación da relación de postos de traballo da Academia Galega de Seguridade Pública xustifícase polas necesidades organizativas e funcionais da consellería.
En consecuencia, por proposta da Consellería de Presidencia, Administracións Públicas e Xustiza, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 17 de decembro de 2009, adoptou o seguinte
ACORDO:
Primeiro.-Apróbase a modificación da relación de postos de traballo da Academia Galega de Seguridade Pública, para os postos que se sinalan no anexo.
Segundo.-Ordénase a publicación da mesma no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do dezasete de decembro de dous mil nove, relativo á aprobación da modificación da relación de postos de traballo da Academia Galega de Seguridade Pública, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 18 de decembro de 2009.
Marta Fernández Currás
Conselleira de Facenda
ANEXO
Consellería de Presidencia, Administracións Públicas e Xustiza
Na vixente relación de postos de traballo o organismo autónomo Academia Galega de Seguridade Pública, publicada no DOG número 8, do 13 de xaneiro de 2009, prodúcense as seguintes modificacións:
-Na páxina 683, o posto PR.B01.00.000.36170.001.-secretario/a do/a director/a xeral, cambia na súa columna Adscr. adm. públicas, pasando a ser A12.
-Na páxina 684:
*No posto PR.B01.00.000.36170.009.-posto base grupo D, suprímese na súa columna Observacións Xornada de tarde.
*No posto PR.B01.00.000.36170.040.-servizo de estudos e publicacións, cambia na súa columna Corpo/escala pasando a ser xeral/especial, na columna Adscr. adm. públicas pasando a ser A14 e na columna formación específica pasa a ter soamente o código 640.
Código-descrición das formacións específicas.
640: para persoal doutra administración, curso de perfeccionamento de galego (R.I.).
Código-descrición doutras administracións.
A12: adscrición indistinta a funcionarios da Xunta de Galicia, Estado e CC.AA. e Administración local.
A14: adscrición indistinta a funcionarios da Xunta de Galicia, Estado e CC.AA. e forzas e corpos de seguridade do Estado.
ORDE do 21 de decembro de 2009 pola que se aproba o Plan de xestión de recursos piscícolas dun tramo do río Castro, afluente do Xuvia, nos concellos de Neda e San Sadurniño.
CONSELLERÍA DO MEDIO RURAL — III. OUTRAS DISPOSICIÓNS — 05/01/2010

De conformidade co disposto no artigo 68 do Regulamento de ordenación da pesca fluvial e dos ecosistemas acuáticos continentais, aprobado polo Decreto 130/1997, do 14 de maio, o Servizo Provincial de Conservación da Natureza da Coruña iniciou o expediente de aprobación do Plan de xestión de recursos piscícolas do seguinte tramo do río Castro, afluente do Xuvia, situado nos concellos de Neda e San Sadurniño:
Límite superior: A Ponte de Pielas (San Sadurniño).
Límite inferior: A Ponte da Coveluda (Neda).
Lonxitude aproximada: 3,77 km.
Fundamentos xurídicos.
Os plans de xestión de recursos piscícolas están recollidos no artigo 67 do Decreto 130/1997, do 14 de maio, e están previstos como instrumentos que determinan as medidas de protección, conservación, mantemento e mellora das poboacións ictícolas e do seu medio nas masas de auga de especial interese para a riqueza piscícola e naquelas masas de auga en que o aproveitamento piscícola deba estar regulado con normas específicas.
A tramitación do expediente de aprobación do Plan de xestión de recursos piscícolas do tramo do río Castro antes citado axustouse ao establecido na Lei 7/1992, do 24 de xullo, de pesca fluvial, e ao Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais. Concretamente, na elaboración deste Plan de xestión de recursos piscícolas foron oídos o Comité Provincial de Pesca Fluvial da Coruña e o Comité Galego de Pesca Fluvial, que emitiron informes favorables sobre a aprobación do devandito plan.
Con suxeición ao establecido no artigo 68 do Decreto 130/1997, do 14 de maio, o conselleiro do Medio Rural é o órgano competente para a aprobación dos plans de xestión de recursos piscícolas.
De acordo con todo o anterior,
RESOLVO:
Aprobar o Plan de xestión de recursos piscícolas do tramo do río Castro que se sinala nos antecedentes.
O contido íntegro deste plan poderá consultarse nas dependencias da Dirección Xeral de Conservación da Natureza da Consellería do Medio Rural, sitas en San Lázaro, s/n, en Santiago de Compostela.
Contra esta orde poderá interpoñerse o recurso potestativo de reposición perante o conselleiro do Medio Rural, no prazo dun mes, ou directamente o recurso contencioso-administrativo ante a Sala do contencioso-administrativo do Tribunal Superior de Xusticia de Galicia no prazo de dous meses, contados ambos os dous prazos desde o día seguinte ao da publicación desta orde no Diario Oficial de Galicia, de conformidade co establecido, respectivamente, nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común e 10.1º a) e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de decembro de 2009.
Samuel Jesús Juárez Casado
Conselleiro do Medio Rural